Diari Oficial de la Generalitat Valenciana


Sumari del DOGV 9754, del 28-12-2023 (2023/13056)

RESOLUCIÓ de 26 de desembre de 2023, del director general del Institut Valencià de Finances, per la qual es convoca la provisió definitiva del lloc TE18 tècnica o tècnic en Prevenció de blanqueig de capitals mitjançant un procediment de concurs oposició mitjançant la cobertura externa del lloc.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9754

Data del DOGV
:   28-12-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/13469


Data del document
:   26-12-2023

Organisme emissor
:   Institut Valencià de Finances

Tipus de document
:   Resolució

Correcció d'errades

Anàlisi jurídica

 Descriptors 

:   * Institut Valencià de Finances

RESOLUCIÓ de 26 de desembre de 2023, del director general del Institut Valencià de Finances, per la qual es convoca la provisió definitiva del lloc TE18 tècnica o tècnic en Prevenció de blanqueig de capitals mitjançant un procediment de concurs oposició mitjançant la cobertura externa del lloc. [2023/13856]  
En desenvolupament de l'oferta d'ocupació pública per a l'exercici 2020, aprovada pel director general de l'Institut Valencià de Finances (d'ara en avant, IVF), en data 29 de desembre de 2020 (DOGV 8987, 31.12.2020), i vist el que es disposa en l'article 8 del II Conveni col·lectiu per al personal laboral al servei de la Generalitat, així com en el Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic, així com el que es preveu en la Llei 4/2021, de 16 d'abril, de la Generalitat, de la funció pública valenciana per al personal laboral, i la Resolució de 27 d'abril de 2022, del conseller d'Hisenda i Model Econòmic, per la qual es dicten instruccions i es disposa la publicació del VI Acord de la Comissió de Diàleg Social del Sector Públic Instrumental de la Generalitat, relatiu a criteris generals d'aplicació a les ofertes d'ocupació pública i les seues convocatòries, a les borses d'ocupació temporal, així com als processos d'estabilització derivats de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, en el sector públic instrumental de la Generalitat, i amb ús de la facultat d'autorganització del treball que té l'IVF, l'aplicació pràctica de la qual correspon al seu director general, amb competències per a l'execució dels processos selectius, establint els criteris que han de regir aquests, així com per a l'aprovació de les convocatòries de proves d'admissió per a la selecció del personal propi al servei de l'IVF en virtut del que es disposa en l'article 6.3 i i k del Reglament d'organització i funcionament de l'Institut Valencià de Finances, aprovat pel Decret 118/2018, de 23 d'agost, del Consell, resolc;  
  
1. Convocar la provisió del lloc TE 18 tècnica o tècnic en Prevenció de blanqueig de capitals per mitjà d'un procediment de concurs oposició mitjançant la cobertura externa del lloc.  
2. Aprovar les bases de la convocatòria que s'acompanyen a aquesta resolució.  
3. Publicar la present resolució en el DOGV i en la pàgina web de l'IVF (http://www.ivf.gva.es/es/empleo).  
Aquesta convocatòria i els actes administratius que es dicten en el desenvolupament del procés selectiu posen fi a la via administrativa, contra els quals es pot interposar, potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, un recurs de reposició davant del mateix òrgan que l'ha dictada, dins del termini d'un mes comptat a partir de l'endemà de la publicació. Igualment, s'hi podrà interposar, directament, un recurs contenciós administratiu, davant del Jutjat Contenciós administratiu de València, articles 8.3 i 14 de la Llei 28/1998, de 13 de juliol, reguladora de la jurisdicció contenciosa administrativa, dins del termini de dos mesos, comptats a partir de l'endemà de la publicació en el Diari Oficial de la Generalitat Valenciana, de conformitat amb el que preveu l'article 46 de la Llei 28/1998, de 13 de juliol, reguladora de la jurisdicció contenciosa administrativa. Tot això, sense perjudici de la interposició de qualsevol altre recurs que es considere procedent.  
  
València, 26 de desembre de 2023.- El director general de l'Institut Valencià de Finances: Enrique Montes Estellés.  
  
  
Bases de la convocatòria per a la cobertura externa pel sistema de concurs oposició, per a la provisió definitiva del lloc TE18 de tècnic o tècnica en prevenció de blanqueig de capitals de l'Institut Valencià de Finances  
  
1. Objecte de la convocatòria  
La present convocatòria té per objecte la selecció de personal, mitjançant el sistema de concurs oposició, per a cobrir un lloc de treball de tècnic o tècnica en Prevenció de Blanqueig de Capitals mitjançant un procediment de cobertura externa. El nombre de places es podrà ampliar, per resolució del director general de l'IVF, en cas que es creen noves places o es produïsquen noves vacants en aquests places entre la data de convocatòria i la d'inici de les proves.  
La present convocatòria tindrà en compte el principi d'igualtat de tracte entre homes i dones pel que fa a l'ocupació, d'acord amb l'article 17 de la Constitució Espanyola, la Llei orgànica 3/2007, de 22 de març, per a la igualtat efectiva de dones i homes, i el que s'establix en el Pla d'igualtat de l'IVF.  
  
2. Condicions generals de les persones aspirants  
Per a ser admeses a aquests proves selectives, les persones aspirants han de complir els requisits següents:  
a) Tindre la nacionalitat espanyola o alguna altra que, d'acord amb el que es disposa en l'article 63 de la Llei 4/2021, de 16 d'abril, de la Generalitat, de la funció pública valenciana.  
b) Haver complit setze anys i no haver arribat a l'edat de jubilació.  
  
c) Estar en possessió del títol universitari oficial de llicenciatura en Dret, en Economia o en Administració i Direcció d'Empreses, o bé títol universitari oficial de grau que, d'acord amb els plans d'estudi vigents, habilite per a exercir les activitats de caràcter professional relacionades amb les funcions assenyalades per al lloc.  
  
d) Habilitació: no haver sigut separat o separada del servei d'una administració pública o òrgan constitucional o estatutari mitjançant expedient disciplinari, ni trobar-se en inhabilitació per a ocupacions o càrrecs públics per sentència judicial ferma, ni haver sigut acomiadada disciplinàriament de manera procedent per l'IVF. Si es tracta de persones nacionals d'altres estats, no trobar-se inhabilitades o en situació equivalent ni haver sigut sotmeses a cap sanció disciplinària o equivalent que impedisca, en els mateixos termes i en el seu estat, l'accés a l'ocupació pública.  
e) En el cas d'haver prestat serveis amb caràcter previ en l'IVF en una plaça de la mateixa categoria que la del lloc convocat en l'IVF, haver superat el període de prova establit.  
f) Capacitat: no patir cap malaltia ni estar afectat o afectada per cap limitació física o psíquica incompatible amb l'exercici de les funcions corresponents al lloc convocat.  
Les condicions per a ser admés o admesa a les proves han de reunir-se en el moment de finalització del termini de presentació de sol·licituds i mantindre's durant tot el procés selectiu, fins al moment de la provisió definitiva.  
L'IVF podrà requerir a les persones aspirants que acrediten la veracitat dels requisits exigits per a participar-hi, així com de tots els documents que puguen aportar en aquest procés selectiu. Si els requisits no s'acrediten dins del termini dels deu dies hàbils següents a la notificació del requeriment, la persona aspirant podrà quedar exclosa del procés selectiu.  
Acreditar la competència lingüística en els coneixements de valencià, segons el que es determine reglamentàriament de conformitat amb el que es preveu en l'article 62.1.g de la Llei 4/2021, de 16 d'abril, de la funció pública valenciana, i respectar en tot cas el principi de proporcionalitat i adequació entre el nivell d'exigència i les funcions corresponents.  
No podrà participar en aquest procediment selectiu el personal laboral fix de l'IVF que ja tinga la mateixa categoria professional.  
L'òrgan tècnic de selecció (d'ara en avant, OTS) establirà per a les persones amb diversitat funcional que ho requerisquen, i així ho sol·liciten, les adaptacions necessàries per a realitzar les proves. Aquesta petició s'ha de formular en la sol·licitud de participació en aquest procés selectiu, en la forma que s'indica en la base 4.  
L'OTS podrà, segons el seu criteri i en qualsevol moment del procediment, sol·licitar a qui ho haja comunicat l'acreditació de la condició de diversitat funcional mitjançant un dictamen tècnic facultatiu emés per l'òrgan competent.  
En tot cas, i de manera independent, qui resulte seleccionat haurà de presentar, al final del procés o en qualsevol altre moment del desenvolupament, si se li requerix, un certificat d'estar en possessió de la capacitat funcional necessària, tant física com psíquica i sensorial, per a exercir les tasques corresponents al lloc objecte de la convocatòria corresponent.  
  
3. Identificació i funcions  
  
Núm. del lloc: TE 18  
Denominació: Tècnic/a Prevenció Blanqueig de Capitals  
Grup professional: Grup A  
Retribucions complementàries: 22E041  
Dependència funcional: Consell General - Comissió d'Auditoria i  
Compliment  
Funcions: Identificar, assessorar, alertar, monitorar i reportar els riscos de compliment en l'IVF i les establides en l'article 35 de la Llei 10/2010, de 28 d'abril, de prevenció del blanqueig de capitals i del finançament del terrorisme  
Requisits per a fer-ne les funcions: Títol universitari oficial de llicenciatura en Dret, en Economia o en Administració i Direcció d'Empreses, o bé el títol universitari oficial de grau equivalent que, d'acord amb els plans d'estudi vigents, habilite per a exercir les activitats de caràcter professional relacionades amb les funcions assenyalades per al  
lloc  
  
  
La persona que resulte seleccionada es vincularà a l'IVF per mitjà d'un contracte indefinit en règim laboral acollit al Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors, amb un període de prova de quatre mesos, i resulta necessari superar satisfactòriament el període de prova establit en la convocatòria per a adquirir la condició de personal laboral fix de l'IVF.  
  
4. Presentació de sol·licituds  
Les sol·licituds seran dirigides a la Subdirecció Legal de l'IVF, carrer dels Llibreters, 2 i 4 - 46019, segons el model d'instància que s'incorpora en l'annex III.  
La presentació de sol·licituds cal fer-la, de manera preferent, en el registre d'entrada d'aquesta entitat o bé en qualsevol dels registres i de les oficines públiques a què es referix l'article 16.4 de la Llei 39/2015, d'1 d'octubre, del procediment administratiu comú de les administracions públiques. Les sol·licituds presentades mitjançant les oficines de Correus han d'anar en sobre obert perquè el funcionari/ària corresponent les daten i segellen abans de certificar-les.  
El termini per a la presentació de sol·licituds serà de vint dies hàbils, comptats a partir de l'endemà de la publicació d'aquesta convocatòria en el Diari Oficial de la Generalitat Valenciana (d'ara en avant, DOGV).  
Les persones que vulguen participar en aquests proves selectives han d'omplir la sol·licitud que figura com a model en l'annex III d'aquests bases i que es troba disponible en la pàgina web de l'IVF (http://www.ivf.gva.es).  
Les persones aspirants amb diversitat funcional que requerisquen mesures d'adaptació per a realitzar l'exercici, en la formalització de la sol·licitud han d'observar les prescripcions següents:  
Indicar en la sol·licitud el tipus de diversitat funcional que tenen i assenyalar el que siga procedent en cada cas, segons siga: (F) física, (P) psíquica, (S) sensorial. Així mateix, podran sol·licitar les mesures d'adaptació que necessiten d'acord amb la classificació següent: 1) Eliminació de barreres arquitectòniques i taula adaptada a la cadira de rodes. 2) Ampliació del temps de duració de la prova. 3) Augment de la grandària dels caràcters del qüestionari, per dificultat de visió. 4) Necessitat d'intèrpret, a causa de sordera. 5) Sistema Braille d'escriptura o ajuda d'una persona, per invident. 6) Altres, cal especificar quines.  
  
  
5. Admissió i exclusió d'aspirants  
Les persones aspirants queden vinculades a les dades que hagen fet constar en les seues sol·licituds i únicament podran demandar-ne la modificació per mitjà d'un escrit motivat dins del termini establit en la base quarta per a la presentació de sol·licituds.  
Una vegada finalitzat el termini de presentació de sol·licituds, i després de la comprovació del compliment dels requisits de participació, el director general de l'IVF dictarà resolució, que es publicarà en la pàgina web de l'IVF, i contindrà la llista provisional d'admesos i exclosos a la realització de les proves.  
Els aspirants podran, en cas d'error o exclusió o de no figurar en la llista de persones admeses i excloses, esmenar els defectes en què hagen incorregut en la seua sol·licitud, o fer les al·legacions que consideren convenients dins del termini de deu dies hàbils comptats a partir de l'endemà de la publicació de la llista provisional esmentada, d'acord amb el que establix l'article 68 de la Llei 39/2015, d'1 d'octubre, del procediment administratiu comú de les administracions públiques.  
  
En tot cas, a fi d'evitar errors i, en el supòsit de produir-se, procedir a esmenar-los dins del termini i en la forma corresponent, els aspirants hauran de comprovar que no figuren recollits en la llista provisional d'exclosos i, a més, que els seus noms i les seues dades personals consten correctament en les llistes pertinents de persones admeses.  
Transcorregut el termini anterior, vistes les al·legacions i esmenats els defectes, si procedira, es dictarà resolució que elevarà a definitiva la llista d'admesos i exclosos a la realització de les proves que es publicarà en el Diari Oficial de la Generalitat Valenciana i en la pàgina web de l'IVF (http://www.ivf.gva.es/es/empleo). En aquesta resolució es convocarà les persones aspirants per a la realització de la primera prova de la fase d'oposició; s'establirà, amb almenys 15 dies hàbils d'antelació, la data, el lloc de celebració i l'hora de començament de la primera prova de la fase d'oposició; entre la primera i la segona prova hi haurà un mínim de 48 hores, l'ordre de crida d'aquelles s'iniciarà en la lletra «Y», d'acord amb el resultat del sorteig celebrat el dia 2 de juny de 2023 (DOGV 9615, 12 de juny).  
  
6. Proves selectives  
Aquesta convocatòria té com a objecte la selecció de personal, mitjançant el sistema de concurs oposició, i constarà d'una fase d'oposició, de caràcter obligatori i eliminatori, i d'una fase de concurs, de caràcter obligatori.  
6.1. Fase d'oposició  
La fase d'oposició consistirà en dues proves obligatòries sobre les matèries recollides en el temari que figura com a annex I, la primera d'aquests és eliminatòria respecte a la segona. La puntuació màxima que es podrà obtindre en la fase d'oposició serà de 60 punts, dels quals 20 punts correspondran a la primera prova i 40 punts a la segona. Per a superar la fase d'oposició, caldrà obtindre un mínim de 30 punts.  
  
6.1.1 Primer exercici  
Consistirà a contestar per escrit un qüestionari de 80 preguntes tipus test que es formularan sobre les matèries recollides en el temari que obra en l'annex I.  
El temps de realització de l'examen serà determinat prèviament per l'OTS i en cap cas serà inferior a un minut per pregunta.  
El contingut de les preguntes guardarà relació proporcional amb la distribució de les matèries del temari. Les preguntes es formularan amb quatre respostes alternatives de les quals només una d'aquests serà la correcta.  
Per a superar l'exercici serà necessari l'obtenció de 10 punts dels 20 màxims possibles.  
Per a la qualificació de l'exercici, les contestacions errònies es valoraran negativament amb una penalització equivalent a un terç del valor de cada contestació correcta i les contestacions en blanc ni puntuen ni penalitzen. La fórmula de correcció serà:  
Respostes correctes netes = nre. encerts - (nre. errors/3); es convertix el resultat en puntuació mitjançant càlcul proporcional en el qual el 100 % d'encerts suposen 20 punts.  
Hauran de contestar-se també 5 preguntes de reserves que estaran ordenades d'1 a 5 i s'empraran només en el nombre necessari i per eixe ordre, per a substituir les preguntes anul·lades, amb independència de les matèries sobre les quals tracten.  
Una vegada conclosa la prova, els exercicis o les plantilles de respostes seran introduïts en sobres tancats i quedaran sota la custòdia de l'òrgan tècnic de selecció.  
6.1.2 Segon exercici  
El segon exercici es dividirà en dues parts, que es realitzaran en una mateixa sessió, sense que per a la seua resolució les persones aspirants puguen utilitzar textos legislatius o material de consulta de cap mena. Les dues parts del segon exercici versaren sobre el temari establit en l'annex I - Part especial.  
Per a la realització del segon exercici de la fase d'oposició l'IVF podrà facilitar un ordinador que tindrà instal·lat el paquet Microsoft Office (Word, Excel, Access, Powerpoint...) els programes o les aplicacions del qual s'utilitzaran per a l'elaboració i la resolució del cas pràctic (incloent-hi si fora necessari la realització de càlculs), sense connexió a internet, aquest segon exercici que consistirà en:  
  
a) Primera part: consistirà a contestar per escrit a cinc preguntes teoricopràctiques de resposta breu que els aspirants hauran de contestar de manera raonada. Per a qualificar-les es valorarà el coneixement específic de la matèria, els coneixements generals i la capacitat per a relacionar ambdós, el rigor analític i la capacitat per a donar una solució al problema plantejat.  
b) Segona part: l'OTS exposarà un o diversos supòsits de fet respecte dels quals es formularan de cinc a deu preguntes o qüestions que els aspirants hauran de contestar les preguntes en format tipus test. S'aplicarà la fórmula de correcció per a l'obtenció de la qualificació prevista en l'apartat 6.1.1 de la convocatòria.  
El temps de realització de la prova completa, incloent-hi les dues parts, no podrà ser superior a quatre hores, d'acord amb el que determine l'òrgan tècnic de selecció.  
Aquest exercici es valorarà amb 40 punts, corresponent 20 punts a la primera i 20 punts a la segona, i per a superar-lo serà necessari obtindre un total mínim de 20 punts i que en cap de les dues parts s'haja obtingut la qualificació de 0 punts.  
Una vegada conclosa cada una de les proves, els exercicis seran introduïts en un sobre tancat i quedaran sota la custòdia de l'òrgan tècnic de selecció.  
La puntuació màxima que es podrà obtindre en la fase d'oposició serà de 60 punts, dels quals 20 punts correspondran a la primera prova i 40 punts a la segona. Per a superar la fase d'oposició serà necessari obtindre un mínim de 30 punts, puntuació que vindrà determinada per la suma de les puntuacions obtingudes en els dos exercicis que conformen la fase d'oposició.  
6.2 Fase de concurs  
Només podran participar en la fase de concurs les persones aspirants que hagen superat la fase d'oposició.  
Aquests persones tindran un termini de deu dies hàbils, a partir de l'endemà de la publicació en el web de l'IVF de la llista d'aspirants que han superat la fase d'oposició, perquè presenten, obligatòriament, un currículum acompanyat de tots els documents acreditatius en la sol·licitud d'admissió, degudament compulsats. Es podrà establir en aquest acord un sistema d'autobaremació dels mèrits o la seua presentació telemàtica.  
Si els mèrits que s'hi al·leguen ja consten en el registre de personal de l'IVF, només serà necessari esmentar-los en el currículum, sense aportar els documents corresponents. Només es valoraran els mèrits al·legats en la sol·licitud.  
Els mèrits al·legats han d'haver-se obtingut amb anterioritat a la data de finalització del termini de presentació d'instàncies, i només es computaran fins a aquest moment.  
La puntuació en la fase de concurs serà de 40 punts, que es distribuiran:  
— 15 punts correspondran a mèrits relacionats amb la formació de les i els aspirants, d'acord amb el que es determina en l'annex II de la convocatòria.  
— 25 punts correspondran a mèrits relacionats amb l'experiència de les i els aspirants, d'acord amb el que es determine en l'annex II de la convocatòria.  
Una vegada baremats els mèrits, es publicarà en la pàgina web de l'IVF una llista provisional de les persones aspirants amb la puntuació obtinguda en la fase de concurs, desglossada en els diferents apartats del barem, i se'ls concedirà un termini de 10 dies hàbils perquè formulen les reclamacions que estimen pertinents en relació amb la baremació.  
6.3 Resultat del concurs oposició  
La puntuació final del concurs oposició s'obtindrà sumant la puntuació obtinguda en les dues fases.  
Resoltes les possibles reclamacions, l'òrgan tècnic de selecció publicarà, mitjançant anunci en la pàgina web de l'IVF, la relació definitiva del concurs oposició, així com la llista definitiva amb la persona aspirant aprovada que serà la que tinga més puntuació total.  
  
Els casos d'empat que es produïsquen es dirimiran de la manera següent: caldrà tindre en compte, en primer lloc, la puntuació més alta obtinguda en la fase d'oposició, i si persistix l'empat, es dirimirà per la puntuació més alta obtinguda en els diferents apartats del barem del concurs, pel mateix ordre en què figuren enumerats.  
En cas de persistir l'empat, s'adjudicarà a favor de la persona amb diversitat funcional, i si l'empat es produïx entre aquests persones, es triarà la persona que tinga acreditat un percentatge més elevat de discapacitat.  
En cas de persistir l'empat, es tindrà en compte si l'empat és entre persones de sexes diferents i es dirimirà a favor del sexe que estiga infrarepresentat dins del col·lectiu de persones que formen part del grup professional convocat.  
En cap cas es podrà recórrer a l'entrevista personal com a mitjà de desempat.  
Serà necessari obtindre una puntuació mínima de 50 punts, perquè puga ser adjudicat el lloc.  
  
7. Desenvolupament de les proves selectives  
7.1. Convocatòria per a celebrar les proves  
Amb la publicació en el DOGV de la resolució per la qual s'aprove la llista definitiva de persones aspirants admeses i excloses es convocarà les persones candidates per a la realització de la primera prova de la fase d'oposició; s'establirà amb almenys quinze dies hàbils d'antelació, la data, el lloc de celebració i l'hora de començament de la primera prova de la fase d'oposició. Entre la primera i la segona prova de la fase d'oposició hi haurà un mínim de 48 hores.  
  
L'anunci de la celebració del segon exercici es farà pública per l'OTS amb la publicació en la pàgina web de l'IVF, de conformitat amb  
el que s'establix en la base 11 de la convocatòria, i es convocarà els aspirants que hagen superat el primer exercici de la fase d'oposició a la celebració de la segona prova.  
7.2. Concurrència a les crides per a la realització de les proves  
  
Les persones admeses seran convocades per a fer cada exercici en una crida única.  
Perdran el dret quan es personen en els llocs de celebració una vegada iniciades les proves o si no hi assistixen, encara que siga per causes justificades. No obstant això, en el supòsit que hi concórrega causa de força major, l'OTS podrà apreciar les circumstàncies al·legades i admetre la persona aspirant, sempre que es posen de manifest amb la deguda antelació, no haja finalitzat l'exercici corresponent i, aquesta admissió, no menyscabe el principi d'igualtat. Especialment, si alguna de les aspirants no pot completar el procés selectiu a causa d'embaràs de risc o part, degudament acreditat, la seua situació quedarà condicionada a la finalització del procés i a la superació de les fases que hagen quedat ajornades, i aquests no poden ajornar-se de manera que es menyscabe el dret de la resta de les persones aspirants a una resolució de procés ajustada a temps raonables, cosa que haurà de ser valorada per l'OTS, i, en tot cas, la realització de les proves ha de tindre lloc abans de la publicació de la llista d'aspirants que han superat el procés selectiu. És aplicable a les víctimes de violència de gènere exactament la mateixa previsió quan acrediten degudament que no poden assistir per motius de seguretat.  
  
7.3. Regles generals per a la realització de les proves  
Les persones aspirants hauran d'observar les instruccions de l'OTS o del personal col·laborador durant la celebració de les proves, amb vista al desenvolupament adequat d'aquests. Qualsevol alteració en el desenvolupament normal de les proves per part d'una persona aspirant quedarà reflectida en l'acta corresponent, i aquesta persona aspirant podrà continuar desenvolupant l'exercici amb caràcter condicional fins que l'OTS resolga sobre l'incident.  
Abans de l'inici de cada exercici, quan s'estime oportú durant el seu desenvolupament, en la recollida després de la seua finalització, i sempre que ho considere convenient el personal col·laborador o l'OTS, es comprovarà la identitat de les persones aspirants mitjançant l'exhibició del DNI, NIE, passaport o permís de conduir emés a Espanya, sense que per a aquest efecte siguen vàlides les fotocòpies compulsades d'aquests documents, així com, si és el cas, de l'exemplar per a la persona interessada, de la sol·licitud d'admissió a les proves.  
En totes les proves, l'OTS adoptarà les mesures que siguen necessàries per a garantir l'anonimat en la valoració d'aquests i anul·larà tots els exercicis en els quals hi haja alguna marca que puga identificar-ne l'autoria.  
Les persones aspirants perdran el seu dret si es personen en el lloc de celebració de la prova quan ja s'hagen iniciat, o per la inassistència a aquests, encara que es dega a causes justificades.  
  
  
8. Llistes d'aprovats i fase de concurs. Aportació de documents  
  
Quan finalitze cadascun dels exercicis de la fase d'oposició, l'OTS publicarà en la pàgina web de l'IVF (http://www.ivf.gva.es/empleo) la llista de persones que han superat la prova amb expressió del seu nom, els cognoms, el document d'identitat i la puntuació obtinguda.  
  
S'entendrà que han superat la fase d'oposició i que passen a la fase de concurs únicament les persones aspirants que hagen obtingut la puntuació mínima exigida per a superar cadascun dels exercicis i hagen obtingut un mínim de 30 punts en aquesta fase.  
L'òrgan tècnic de selecció haurà de procurar que els exercicis de la fase d'oposició estiguen finalitzats i qualificats i publicada la llista amb la qualificació final de les persones que han superat aquesta fase dins dels dotze mesos posteriors a la publicació de la present convocatòria.  
  
Una vegada finalitzada la fase d'oposició, l'OTS publicarà les llistes amb la qualificació final de la fase d'oposició a què fa referència la base 6, que constituirà la llista de les persones que han superat la fase d'oposició per ordre de puntuació i que han de passar a la fase de concurs. A les persones incloses en les llistes esmentades, se'ls concedirà un termini de deu dies hàbils perquè presenten, obligatòriament, un currículum o, si és el cas, document d'autobaremació, acompanyat de la còpia del formulari de sol·licitud (annex III) degudament omplida i de la còpia de tots els documents acreditatius dels mèrits que s'hi declaren i previstos en l'annex III, degudament compulsats. Es podrà establir en aquest acord un sistema d'autobaremació dels mèrits o la seua presentació telemàtica.  
Si els mèrits que s'hi al·leguen ja consten en el registre de personal de l'IVF, només serà necessari esmentar-los en el currículum, sense aportar els documents corresponents.  
Només es valoraran els mèrits al·legats en el currículum i que s'hagen fet constar en el full o formulari de sol·licitud de participació en el procés selectiu (annex III).  
Una vegada efectuada la valoració dels mèrits, l'OTS publicarà les llistes provisionals de persones que han superat la fase d'oposició amb la puntuació obtinguda en la fase de concurs, desglossada en els diferents apartats del barem, a les quals se'ls concedix un termini de deu dies hàbils perquè formulen les reclamacions que estimen pertinents en relació amb la baremació.  
Finalitzat el termini d'al·legacions, l'OTS estudiarà i resoldrà les al·legacions possibles i formalitzarà la proposta de resolució definitiva, mitjançant anunci, en el qual es publicarà d'una banda les llistes definitives amb la puntuació obtinguda en la fase de concurs, desglossada en els diferents apartats del barem; servirà aquesta publicació de notificació a les persones interessades, així com la proposta definitiva amb la persona aprovada que haja obtingut la puntuació total més elevada a què es referix la base 6. En cap cas, l'OTS podrà declarar que han superat el procés selectiu un nombre superior al de llocs de treball convocats, tenint en compte el que preveuen les bases 1 i 9 de la present convocatòria.  
Serà necessari obtindre una puntuació mínima de 50 punts, perquè puga ser adjudicat el lloc.  
Mitjançant l'acord esmentat, l'OTS elevarà a la Direcció General de l'IVF la relació definitiva amb la persona aprovada en primer lloc per ordre de puntuació total obtinguda en el procés i que proposen per a la formalització del contracte com a personal laboral fix, i que en cap cas superarà al de places convocades, per a publicar-se en la pàgina web de l'IVF (http://www.ivf.gva.es/empleo).  
La convocatòria podrà declarar-se deserta en el cas que cap persona candidata supere el present procés selectiu, de conformitat amb el que s'ha exposat en aquests bases.  
Una vegada publicat l'acord de l'OTS amb la relació definitiva amb la persona aprovada, l'IVF requerirà perquè en el termini de cinc dies hàbils presente la documentació següent:  
- Fotocòpia compulsada del DNI o NIE.  
- Fotocòpia compulsada del títol acadèmic exigible en la convocatòria o certificació acadèmica que acredite haver realitzat tots els estudis per a l'obtenció del títol. En cas de titulacions obtingudes a l'estranger, fotocòpia compulsada de la credencial que acredite l'homologació que corresponga. No serà necessari si ja s'ha aportat durant el procés de selecció.  
- Declaració jurada de no haver sigut separada o separat, o haver-se revocat el seu nomenament com a personal funcionari interí, amb caràcter ferm, mitjançant un procediment disciplinari de cap administració pública o òrgan constitucional o estatutari, ni trobar-se inhabilitada o inhabilitat per sentència ferma per a l'exercici de qualsevol funció pública o de les pròpies del cos, l'agrupació professional o l'escala objecte de la convocatòria.  
En el cas del personal laboral, no trobar-se inhabilitat per sentència ferma o a conseqüència d'haver sigut acomiadat disciplinàriament de manera procedent per l'IVF o per a exercir funcions similars a les pròpies de la categoria professional a la qual es pretén accedir. Si es tracta de persones nacionals d'altres estats, no estar inhabilitades o en una situació equivalent, ni haver sigut sotmeses a cap sanció disciplinària o equivalent que impedisca en els mateixos termes i en el seu estat l'accés a l'ocupació pública.  
- Certificat mèdic acreditatiu de posseir la capacitat física i psíquica necessària per a l'acompliment de les funcions dels llocs de treball oferits o certificat d'aptitud de la mútua de l'IVF emés per a les persones que hagen exercit llocs en l'IVF de similar categoria amb una antiguitat màxima d'un any comptat des de la data del requeriment efectuat per l'IVF.  
Les persones aspirants seleccionades que, dins del termini indicat i excepte casos de força major, no presenten la documentació acreditativa o d'aquesta es deduïsca que no tenen algun dels requisits exigits, no podran ser contractades com a personal laboral fix, sense perjudici de la responsabilitat en què puguen haver incorregut per falsedat en les seues sol·licituds de participació.  
  
9. Nomenament i formalització del contracte com a personal laboral fix  
Conclòs el procés de selecció, el director general de l'IVF dictarà resolució i procedirà al nomenament de la persona aspirant que ha obtingut la millor puntuació resultant del concurs oposició, com a personal laboral fix de l'IVF, per a l'acompliment de les funcions assignades al lloc convocat, que inclourà un període de prova de quatre mesos. Aquesta resolució es publicarà en el DOGV.  
Amb la finalitat d'assegurar la cobertura del lloc convocat, quan es produïsquen renúncies de les persones seleccionades, abans de ser nomenades, l'òrgan tècnic de selecció podrà requerir l'aspirant següent, segons l'ordre de puntuació, i proposar-lo per a un possible nomenament.  
Serà necessari obtindre una puntuació mínima de 50 punts, perquè puga ser adjudicat el lloc.  
El personal de nou ingrés haurà de superar un període de prova de quatre mesos, d'acord amb el que s'establix en l'article 8 del conveni col·lectiu aplicable, durant el qual el superior jeràrquic de la subdirecció o òrgan del qual depenga el lloc avaluarà l'acompliment correcte del lloc de treball.  
Transcorregut el període de prova de quatre mesos determinat en el conveni col·lectiu d'aplicació per als llocs del grup A, el personal que el supere satisfactòriament adquirirà la condició de personal laboral fix. El període de prova s'entén com a part del procés selectiu del personal laboral; no superar-lo no impedix que es puga adquirir la condició de personal laboral fix, atés que el contracte de treball entre l'IVF i l'aspirant a personal laboral fix no desplega tots els seus efectes fins que se supera la fase de prova.  
  
Durant aquest període, l'aspirant desenvoluparà les activitats pròpies del lloc de treball que corresponga, i seran objecte d'avaluació i qualificació les aptituds i els comportaments professionals següents, en relació amb:  
- El rendiment professional.  
- El compliment de l'horari de treball.  
- El compliment dels terminis fixats en l'assignació de tasques.  
- Interés per l'aprenentatge, disposició i iniciativa.  
- La qualitat del treball realitzat.  
- Adequació de les seues relacions internes i/o externes.  
- Adaptació a situacions d'estrés, imprevistos, etc.  
- Els coneixements tècnics i informàtics necessaris per a l'acompliment del lloc de treball.  
La situació d'incapacitat temporal durant el període de prova n'interromp el còmput.  
Queden exempts del període de prova els treballadors que ja hagen ocupat llocs de categoria professional similar amb anterioritat, sota qualsevol modalitat de contractació i hagen superat el període de prova establit.  
  
10. Òrgan tècnic de selecció  
L'òrgan tècnic de selecció estarà compost per quatre membres: president/a, secretari/ària i dues vocals, designats per resolució de la Sotssecretaria de la Conselleria d'Hisenda, Economia i Administració Pública, a la qual es troba adscrita l'IVF.  
Només un d'ells podrà ser personal al servei de l'entitat convocant. Aquest membre haurà d'exercir les funcions de secretària o secretari, amb veu però sense vot. La resta del personal serà designat entre el personal de la Generalitat i el seu sector públic instrumental o d'altres administracions públiques que ocupen places els requisits de formació i funcions assignades de les quals siguen equivalents o similars als que s'establixen per a les places objecte de la convocatòria.  
La composició del tribunal serà la següent:  
- President/a: un funcionari de carrera o personal laboral fix la titulació del qual siga igual o superior a la de la categoria laboral objecte d'aquesta convocatòria.  
- Dos vocals: que hauran de ser funcionaris de carrera o personal laboral fix la titulació del qual siga igual o superior a la de la categoria laboral objecte d'aquesta convocatòria i hauran de tindre una titulació corresponent a la mateixa àrea de coneixements que la que s'exigix en la convocatòria.  
- Secretari/ària: personal laboral fix de l'IVF la titulació del qual siga igual o superior a la de la categoria laboral objecte d'aquesta convocatòria.  
Els membres de l'òrgan col·legiat de selecció no podran haver fet tasques de preparació d'aspirants en els cinc anys anteriors a la publicació de la convocatòria corresponent.  
El personal d'elecció o de designació política, el personal funcionari interí, el personal laboral no fix i el personal eventual no podran formar part dels òrgans de selecció.  
El nomenament de les persones membres de l'òrgan tècnic de selecció es farà amb una antelació mínima d'un mes a la data de començament de les proves, mitjançant una resolució que es publicarà en el Diari Oficial de la Generalitat Valenciana.  
Corresponen a l'òrgan tècnic de selecció les funcions relatives a l'execució dels procediments selectius i l'avaluació de les proves i els mèrits de les i dels aspirants, tant en la fase d'oposició com en la fase de concurs, així com, en general, l'adopció de totes les mesures que siguen necessàries amb vista al desenvolupament correcte de les proves selectives.  
Les persones integrants de l'òrgan tècnic de selecció, així com el personal assessor, hauran d'abstindre's i podran ser recusades per les persones interessades quan es done en elles alguna de les circumstàncies previstes en els articles 23 i 24 de la Llei 40/2015, d'1 d'octubre, de règim jurídic del sector públic.  
El funcionament de l'òrgan tècnic de selecció s'adaptarà al que establix la Llei 40/2015, d'1 d'octubre, de règim jurídic del sector públic, i la resta de normativa vigent.  
A l'efecte de comunicacions i de qualssevol altres incidències l'OTS tindrà la seu a l'IVF (carrer dels Llibreters, números 2 i 4, 46196 València).  
L'OTS, a l'efecte de gratificacions i indemnitzacions, es regirà pel que es disposa en la Resolució del director general de l'IVF, de data 15 de maig de 2023, relativa a la percepció d'indemnitzacions per raó del servei i gratificacions per serveis extraordinaris prestats pels membres dels òrgans tècnics de selecció nomenats en els procediments selectius del personal laboral fix i/o temporal al servei de l'Institut Valencià de Finances, en la qual s'acorda aplicar els imports fixats per a les assistències a les sessions dels OTS previstos en l'annex del Decret 24/1997, d'11 de febrer, del Consell, sobre indemnitzacions per raó de servei i gratificacions per serveis extraordinaris, concretament en l'apartat C «Assistències», a «Tribunals i comissions de valoració».  
  
Contra els acords i les actes de tràmit de l'OTS, si aquests últims decidixen directament o indirectament el fons de l'assumpte, determinen la impossibilitat de continuar amb el procediment o produïxen indefensió o perjudici irreparable a drets o interessos legítims, podrà interposar-se recurs d'alçada davant de la Conselleria d'Hisenda, Economia i Administració Pública, dins del termini d'un mes comptat a partir de l'endemà de la publicació de l'acord corresponent, d'acord amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
11. Borsa d'ocupació  
Finalitzat el procés selectiu, es constituirà una borsa d'ocupació temporal, que es publicarà en la pàgina web de l'IVF (http://www.ivf.gva.es), per a cobrir les necessitats de contractació temporal, que podran ser cridades per a substituir les persones seleccionades per a cobrir els llocs de treball, en el cas que no hagen superat el període de prova establit o es produïsca la seua renúncia o baixa, així com per a cobrir les necessitats de personal de la categoria convocada, amb els candidats/ates que hagen superat el primer examen de la fase d'oposició per ordre de puntuació.  
Aquesta borsa substituirà a qualsevol borsa anterior de la mateixa categoria, i tindrà una vigència inicial de dos anys, des de publicar-se, que podrà prorrogar-se fins a un màxim de cinc anys, llevat que es constituïsca abans d'aquest termini una nova borsa de la mateixa categoria derivada d'un procés de selecció d'acord amb el que s'establix en la normativa aplicable.  
El règim de constitució i funcionament d'aquesta borsa s'ajustarà al que disposa la Resolució de 27 d'abril de 2022, del conseller d'Hisenda i Model Econòmic, per la qual es dicten instruccions i es disposa la publicació del VI Acord de la Comissió de Diàleg Social del Sector Públic Instrumental de la Generalitat, relatiu a criteris generals d'aplicació a les ofertes d'ocupació pública i les seues convocatòries, a les borses d'ocupació temporal, així com als processos d'estabilització derivats de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, en el sector públic instrumental de la Generalitat, publicat en el Diari Oficial de la Generalitat Valenciana, de 2 de maig de 2022.  
  
12. Publicitat  
Totes les resolucions que dicte el director general de l'IVF, així com els acords i/o les notes informatives que emeta l'OTS, es publicaran en la pàgina de l'IVF: http://www.ivf.gva.es (cercador d'ocupació / Borses d'ocupació / Beques, descripció: Processos oberts), així com en la pàgina de transparència de l'IVF.  
Tot això sense perjudici de la publicació en el Diari Oficial de la Generalitat Valenciana de les resolucions dictades per la direcció general que convoca la provisió de la plaça, amb la llista definitiva de persones admeses i excloses en la qual es fixa la data i el lloc de celebració de les proves i amb el nomenament de l'aspirant que haja obtingut més puntuació, de conformitat amb el que s'establix en la base 9.  
  
  
13. Recursos  
Aquesta convocatòria i els actes administratius que es dicten en el desenvolupament del procés selectiu posen fi a la via administrativa, contra els quals es pot interposar, potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, un recurs de reposició davant del mateix òrgan que l'ha dictada, dins del termini d'un mes comptat a partir de l'endemà de la publicació. Igualment, s'hi podrà interposar, directament, un recurs contenciós administratiu davant del Jutjat Contenciós Administratiu de València, articles 8.3 i 14 de la Llei 28/1998, de 13 de juliol, reguladora de la jurisdicció contenciosa administrativa, dins del termini de dos mesos, comptats a partir de l'endemà de la publicació en el Diari Oficial de la Generalitat Valenciana, de conformitat amb el que preveu l'article 46 de la Llei 28/1998, de 13 de juliol, reguladora de la jurisdicció contenciosa administrativa. Tot això, sense perjudici de la interposició de qualsevol altre recurs que es considere procedent.  
  
Contra els acords i actes de tràmit de l'OTS, si aquests últims decidixen directament o indirectament el fons de l'assumpte, determinen la impossibilitat de continuar amb el procediment o produïxen indefensió o perjudici irreparable a drets o interessos legítims, podrà interposar-se recurs d'alçada davant de la Conselleria d'Hisenda Economia i Administració Pública, dins del termini d'un mes comptat a partir de l'endemà de la publicació, d'acord amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
Annex I   
Temari  
  
Part general  
1. La Constitució Espanyola de 1978: els principis constitucionals, els drets fonamentals i les llibertats públiques.  
2. La Constitució Espanyola de 1978. L'organització territorial de l'Estat. Les comunitats autònomes: organització política i administrativa. Les competències pròpies de les comunitats autònomes.  
3. L'Estatut d'Autonomia de la Comunitat Valenciana: la Generalitat. Les Corts Valencianes o les Corts. El president de la Generalitat. El Consell.  
4. La Llei 5/1983, de 30 de desembre, del Consell: el president de la Generalitat. Elecció i estatut personal. Atribucions. El Consell. Composició, atribucions i funcions. La seua potestat reglamentària. Relacions entre el Consell i les Corts.  
5. La Unió Europea. El dret originari: els tractats constitutius. El dret derivat: els reglaments, les directives i les decisions. La política de lliure competència. Les ajudes públiques. Ajudes compatibles amb el mercat comú: marc jurídic.  
6. La Llei 1/2015, de 6 de febrer, de la Generalitat, d'hisenda i pública, del sector públic instrumental i de subvencions: àmbit d'aplicació i organització del sector públic de la Generalitat. Pressupostos de la Generalitat: contingut, elaboració i estructura. Sector públic instrumental de la Generalitat. Subvencions.  
7. L'article 171 de la Llei 5/2013, de 23 de desembre, de mesures fiscals, de gestió administrativa i financera i d'organització de la Generalitat.  
8. Decret 118/2018, de 3 d'agost, del Consell, pel qual s'aprova el Reglament d'organització i funcionament de l'Institut Valencià de Finances.  
9. Decret 38/2019, de 15 de març, del Consell, d'aprovació del reglament de desenvolupament de les polítiques d'actuació de l'IVF, i de la gestió i alienació dels béns i drets adquirits en l'exercici de la seua activitat creditícia.  
10. Decret llei 6/2017, d'1 de desembre, del Consell, per a la constitució de dos fons sense personalitat jurídica per a la gestió dels instruments financers dels programes operatius FEDER i FSE de la Comunitat Valenciana 2014-2020.  
11. Llei 27/2018, de 27 de desembre, de mesures fiscals, de gestió administrativa i financera i d'organització de la Generalitat: creació d'un fons mancat de personalitat jurídica per a la gestió d'instruments financers - Fininval.  
  
Matèries transversals  
12. Llei orgànica 3/2007, de 22 de març, per a la igualtat efectiva de dones i homes. Objecte i àmbit de la llei. El principi d'igualtat i la tutela contra la discriminació.  
13. Llei 9/2003, de 2 d'abril, per a la igualtat entre dones i homes.  
  
  
Part especial  
Prevenció de blanqueig de capitals i finançament del terrorisme  
  
14. Llei 10/2010, de 28 d'abril, de prevenció del blanqueig de capitals i del finançament del terrorisme: disposicions generals. De la diligència deguda. De les obligacions d'informació. Del control intern.  
  
15. Llei 10/2010, de 28 d'abril, de prevenció del blanqueig de capitals i del finançament del terrorisme: dels mitjans de pagament. Altres disposicions. De l'organització institucional. Del règim sancionador.  
  
16. Reial decret 304/2014, de 5 de maig, pel qual s'aprova el Reglament de la Llei 10/2010, de 28 d'abril, de prevenció del blanqueig de capitals i del finançament del terrorisme.  
17. Llei orgànica 9/2022, de 28 de juliol, per la qual s'establixen normes que faciliten l'ús d'informació financera i d'un altre tipus per a la prevenció, detecció, investigació o enjudiciament d'infraccions penals.  
18. Reial decret 609/2023, d'11 de juliol, pel qual es crea el Registre central de titularitats reals i s'aprova el seu reglament.  
19. Llei orgànica 10/1995, de 23 de novembre, del Codi Penal, capítol XIV «De la receptació i el blanqueig de capitals». Articles 576, 580 i 580 bis.  
  
Compliance officer  
20. Codi ètic i de conducta de l'Institut Valencià de Finances.  
21. Decret 56/2016, del Consell, de 6 de maig, pel qual s'aprova el Codi de bon govern de la Generalitat.  
22. Llei 1/2022, de 13 d'abril, de transparència i bon govern de la Comunitat Valenciana. Disposicions generals. Transparència de l'activitat pública. Consell Valencià de Transparència.  
23. Llei 1/2022, de 13 d'abril, de transparència i bon govern de la Comunitat Valenciana: bon govern i integritat pública. Planificació i Avaluació. Règim sancionador.  
24. Llei 19/2013, de 9 de desembre, de transparència, accés a la informació pública i bon govern.  
25. Llei 2/2023, de 20 de febrer, reguladora de la protecció de les persones que informen sobre infraccions normatives i de lluita contra la corrupció.  
26. Llei 53/1984, de 26 de desembre, d'incompatibilitats del personal al servei de les administracions públiques.  
27. Llei 4/2021, de 16 d'abril, de la Generalitat, de la funció pública valenciana: drets, deures i incompatibilitats del personal empleat públic. Règim disciplinari.  
28. Llei orgànica 10/1995, de 23 de novembre, del Codi Penal: article 31 bis, article 31 ter, article 31 quater i article 31 quinquies.  
  
29. Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014: títol preliminar. Disposicions generals.  
30. Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014: llibre primer: disposicions generals sobre la contractació del sector públic. Parts en el contracte.  
31. La Llei 40/2015, d'1 d'octubre, de règim jurídic del sector públic: disposicions generals. Els òrgans de les administracions públiques. Dels Convenis  
32. La Llei 40/2015, d'1 d'octubre, de règim jurídic del sector públic: dels organismes públics estatals: disposicions generals, les entitats públiques empresarials d'àmbit estatal i els fons mancats de personalitat jurídica del sector públic estatal.  
33. Llei 39/2015, d'1 d'octubre, del procediment administratiu comú de les administracions públiques. Disposicions generals. Interessats en el procediment.  
34. Llei 39/2015, d'1 d'octubre, del procediment administratiu comú de les administracions públiques: de l'activitat de les administracions públiques. Dels actes administratius.  
35. Llei 39/2015, d'1 d'octubre, del procediment administratiu comú de les administracions públiques: de les disposicions sobre el procediment administratiu comú. La revisió dels actes en via administrativa. De la iniciativa legislativa i de la potestat per a dictar reglaments i altres disposicions.  
36. Decret 220/2014, de 12 de desembre, del Consell, pel qual s'aprova el Reglament d'Administració electrònica de la Comunitat Valenciana.  
37. Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat  
  
Protecció de dades  
38. Llei orgànica 3/2018, de 5 de desembre, de protecció de dades personals i garantia dels drets digitals: disposicions generals. Principis de protecció de dades. Drets de les persones. Disposicions aplicables a tractaments concrets.  
39. Llei orgànica 3/2018, de 5 de desembre, de protecció de dades personals i garantia dels drets digitals: responsable i encarregat del tractament. Transferències internacionals de dades. Autoritats de protecció de dades.  
40. Llei orgànica 3/2018, de 5 de desembre, de protecció de dades personals i garantia dels drets digitals: procediments en cas de possible vulneració de la normativa de protecció de dades. Règim sancionador. Garantia dels drets digitals.  
41. Llei orgànica 3/2018, de 5 de desembre, de protecció de dades personals i garantia dels drets digitals: disposicions addicionals. Disposicions transitòries.  
42. Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquests dades: disposicions generals. Principis. Drets de l'interessat. Responsable del tractament i encarregat del tractament.  
43. Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquests dades: transferències de dades personals a tercers països o organitzacions internacionals. Autoritats de control independents. Cooperació i coherència. Recursos, responsabilitat i sancions. Disposicions relatives a situacions específiques de tractament. Actes delegats i actes d'execució.  
44. Llei orgànica 7/2021, de 26 de maig, de protecció de dades personals tractats per a fins de prevenció, detecció, investigació i enjudiciament d'infraccions penals i d'execució de sancions penals.  
  
45. Reial decret 311/2022, de 3 de maig, pel qual es regula l'Esquema Nacional de Seguretat.  
  
  
Annex II   
Barem  
  
Barem fase de concurs de la convocatòria de concurs oposició per a la provisió definitiva del lloc TE 18 de tècnic o tècnica de prevenció del blanqueig de capitals i finançament del terrorisme de l'Institut Valencià de Finances  
  
En la fase de concurs a què es referix la base 6 d'aquesta convocatòria, la valoració dels mèrits s'efectuarà d'acord amb el barem següent:  
A. Experiència professional: màxim 25 punts  
Es valorarà tenint en compte els criteris següents:  
a) 0,36 punts per cada mes complet treballat en l'IVF amb funcions relacionades amb les del lloc convocat.  
b) 0,12 punts per cada mes complet treballat per compte d'altri en empreses del sector privat, entitats financeres, despatxos professionals o consultores amb el desenvolupament de funcions relacionades amb l'assessorament en blanqueig de capitals, o sistemes de compliment normatiu o com a delegat de protecció de dades.  
  
c) 0,09 punts per cada mes complet treballat en altres administracions públiques en llocs que pertanguen al mateix grup de titulació, naturalesa jurídica, sector i especialitat o categoria laboral a les del lloc convocat.  
L'experiència professional s'ha d'acreditar d'acord amb els criteris següents:  
Els treballs per compte d'altri, mitjançant el contracte de treball i la certificació de l'empresa de les funcions desenvolupades, quan aquests no puguen deduir-se dels termes del contracte. En tot cas, serà obligatòria la presentació del certificat de vida laboral que acredite haver cotitzat a la Seguretat Social durant tot el temps que s'al·legue.  
Els treballs per a administracions públiques han d'acreditar-se sempre amb una certificació oficial de l'òrgan competent.  
  
B. Formació: màxim 15 punts  
Aquest concepte es valorarà fins a un màxim de 15 punts, d'acord amb els criteris següents:  
1. Titulació acadèmica oficial: màxim 3,50 punts  
Per cada titulació acadèmica oficial addicional, directament vinculada amb la plaça convocada (es consideren en aquest supòsit com a titulacions que cal valorar les relacionades de manera directa amb la prevenció del blanqueig de capitals i finançament del terrorisme, amb el compliment normatiu o compliance office, així com en matèria de protecció de dades, auditoria o dret mercantil) de nivell igual a l'exigit per a pertànyer al grup A, excepte el requerit per al seu accés, a raó de 2 punts per títol:  
- Doctorat, màster universitari oficial, llicenciatura, enginyeria, arquitectura o equivalent: 2 punts per títol oficial.  
- Grau universitari, diplomatura, enginyeria tècnica, arquitectura tècnica o equivalent: 1,50 punts per títol oficial.  
  
2. Formació complementària: màxim 5,50 punts  
Cursos de formació i perfeccionament rebuts que hagen sigut convocats, organitzats o homologats per les administracions públiques, universitats o fundacions universitàries, instituts o escoles oficials, col·legis professionals i centres o organismes públics de formació, així com per entitats de prestigi reconegut en la matèria impartida, el contingut de la qual estiga relacionada amb les funcions de la plaça que es convoquen, de duració igual o superior a 15 hores, sense ser susceptibles de valoració les impartides en edicions successives d'un mateix curs.  
  
Cursos que hagen sigut convocats o homologats per l'Institut Valencià d'Administració Pública, per centres de formació de personal empleat públic o per les organitzacions sindicals o altres promotors, dins del marc dels acords de formació per a l'ocupació de les administracions públiques vigents en el moment de realització dels cursos, el contingut dels quals estiga relacionat amb les funcions de la plaça que es convoquen, de duració igual o superior a 15 hores.  
En cap cas es puntuaran els cursos de valencià ni els d'idiomes, ni els cursos pertanyents a una carrera universitària, els cursos de doctorat o els dels diferents instituts de les universitats, quan formen part del pla d'estudis del centre, ni els cursos de formació interna de l'empresa, ni la formació anual obligatòria rebuda com a empleats d'empreses o entitats que siguen subjectes obligats d'acord amb el que es preveu en la Llei 10/2010, de 28 d'abril, de prevenció del blanqueig de capitals i del finançament del terrorisme.  
Seran valorats els cursos rebuts en matèries transversals com en matèria d'igualtat.  
Es valoraran els cursos certificats o en condicions de ser-ho en la data de finalització del termini per a la presentació de la sol·licitud, d'acord amb l'escala següent:  
a) De 100 o més hores: 1,00 punts.  
b) De 75 o més hores: 0,75 punts.  
c) De 50 o més hores: 0,50 punts.  
d) De 25 o més hores: 0,25 punts.  
e) De 15 o més hores: 0,10 punts.  
La docència impartida en qualsevol dels cursos detallats més amunt. Es valorarà la suma de les hores de cada curs diferent impartit, i no seran susceptibles de valoració les impartides en edicions successives d'un mateix curs.  
La impartició de cursos es valorarà d'acord amb l'escala següent:  
  
a) 100 o més hores: 1,50 punts.  
b) 50 o més hores: 1,00 punts.  
c) 10 o més hores: 0,50 punts.  
· Màster propi o altres títols de postgrau expedits per les universitats, sempre que no hagueren servit per a l'accés al grup al qual estiga adscrit el lloc objecte de la convocatòria, i no hagen sigut valorats en l'apartat B.1 «Titulació acadèmica oficial», i que es troben relacionats amb les funcions del lloc convocat.  
Es valoraran d'acord amb l'escala següent:  
a) De 300 o més hores: 1,50 punts.  
b) De 200 o més hores: 1,00 punts.  
c) De 100 o més hores: 0,75 punts.  
  
3. Coneixements de valencià: màxim 3,5 punts  
El coneixement del valencià es valorarà fins a un màxim de 3,5 punts, amb acreditació prèvia d'estar en possessió del certificat expedit o homologat per la Junta Qualificadora de Coneixements de Valencià, la Comissió Interuniversitària d'Estandardització de Coneixements de Valencià (CIEACOVA) o l'Escola Oficial d'Idiomes (EOI), d'acord amb l'escala següent:  
- Grau elemental (B1): 0,75 punts.  
- B2: 1,00 punts.  
- Grau mitjà (C1): 2,00 punts.  
- Grau superior (C2): 3,00 punts.  
- Per cada certificat de capacitació tècnica (llenguatge administratiu, llenguatge en els mitjans de comunicació i correcció de textos) s'afegirà: 0,50 punts, amb un màxim d'un.  
Per a valorar el coneixement del valencià es puntuarà exclusivament el nivell més alt obtingut.  
  
4. Coneixement d'idiomes comunitaris: màxim 2,50 punts  
Es valorarà, fins a un màxim de 2,50 punts, el coneixement de llengües oficials de la Unió Europea diferents de la llengua espanyola segons els nivells especificats, i s'ha d'acreditar documentalment mitjançant títols, diplomes i certificats expedits per les escoles oficials d'idiomes, per les universitats de l'Espai Europeu d'Educació Superior que seguisquen el model d'acreditació d'exàmens de l'Associació de Centres de Llengües d'Educació Superior (ACLES), així com tots els que s'indiquen en l'annex del Decret 61/2013, de 17 de maig, del Consell, pel qual s'establix un sistema de reconeixement de la competència en llengües estrangeres a la Comunitat Valenciana, tenint en compte les modificacions posteriors per ordre de la conselleria competent en matèria d'educació.  
  
Per cada idioma, es valorarà la puntuació més alta que s'obtinga, de conformitat amb el que establix el quadre següent: